Swift het aan die Trinity College in Dublin gestudeer. In 1689 het hy na Engeland verhuis en sekretaris van die diplomaat sir William Temple geword. Tussen 1694 en 1696, tydens een van sy periodieke besoeke aan Ierland, het Swift 'n priester in die Anglikaanse Kerk geword. Sy eerste prosawerk was 'n politieke satire, A tale of a tub (1704), wat naamloos verskyn het. Na Temple se dood in 1699 het Swift na Ierland teruggekeer, maar gereeld besoeke aan Engeland gebring.
Sy politieke pamflette - hy was amptelike pamfletskrywer van die Konserwatiewe Party - was sowel gewild as omstrede. Na die dood van koningin Anna in Augustus 1714 het Swift finaal na Ierland teruggekeer en hom mettertyd in Ierse maatskaplike en politieke toestande verdiep. Gulliver's travels, sy grootste werk, het in 1726 verskyn en word deur sommige as ŉ politieke allegorie beskou waarin op veral die Konserwatiewe ministers Oxford en Bolingbroke gesinspeel word.
Sy uitdrukkinglose, ironiese styl, veral in A Modest Proposal, het daartoe gelei dat sekere satire as "Swiftiaans" beskryf of gekenmerk word. Swift is op 19 Oktober 1745 dood nadat hy meer as 3 jaar lank ŉ hulpelose invalide was vanweë 'n beroerteaanval.
Wêreldspektrum, 1982, ISBN 0908409680, volume 27, bl. 58
Ontsluit van "https://af.wikipedia.org/w/index.php?title=Jonathan_Swift&oldid=2033783"
Geboortes in 1667